fi fi fi fi ur fi fi fi fi fi fi fi ca fi fi fi en fi fi fi fi et fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi en fi fi en en en fi
Tarinat välilehdellä voidaan julkaista sukuseuran jäsenten sekä muidenkin henkilöiden kertomia ja kirjoittamia Talka sukuun liittyviä tarinoita tai muita tekstejä. Niitä voi toimittaa julkaisua varten hallituksen jäsenille. Tarinat sivulla on myös kerrottu sukuseuran menneistä tapahtumista.
Talkan sukuseura järjesti  14.8.2013 risteilyn El Faro -aluksella. Alus lähti Lappeenrannan satamasta klo 18.00 ja risteily kesti kolme tuntia.  Risteily suuntasi kulkunsa Merenlahdelle, jossa alus pyörähti Merenlahden sukuhaaran  maisemissa Orjainniemen kärjessä. Risteilyn aluksi sukuseuran puheenjohtaja Päivi Pylkkö toivotti risteilyvieraat tervetulleeksi. Risteilyohjelmassa oli rattoisaa yhdessäoloa Saimaan aalloilla, puffet ruokailu+ jälkiruokakahvit, yhteislaulua Jukka ja Meeri Talkan säestämänä sekä yllätysohjelmana Eelis Lajusen lausuma Talka-runo, jonka hän oli kirjoittanut tätä risteilyä varten.
Risteilyllä oli mukava tunnelma, tavattiin tuttuja ja tutustuttiin sukuseuran jäseniin. Sää ei tällä kertaa suosinut ristelyä, vaan vettä vihmoi ja tuuli koko risteilyn ajan. Tämä ei kuitenkaan tahtia haitannut, vaan tiivisti tunnelmaa entisestään. Loppumatkasta lähes koko 60 hengen joukko kokoontui laivan ylemmälle kannelle laulamaan tuttuja yhteislauluja ja laulu loppui vasta laivan saapuessa satamaan. Täytyy todeta, että Talka suvusta löytyy kyllä paljon hyvä-äänisiä laulajia. Ja suuri kiitos  myös upeille hanuristeillemme Jukalle ja Meerille. Sukuseuran hallituksen jäsenet saivat paljon hyvää palautetta risteilyyn osallistujilta sekä uusia ideoitakin. Hallitus totesikin syyskuun kokouksessa, että jatkossakin kannattaa järjestää samantyyppisiä tapahtumia.
Sukuseuran hallituksen puolesta; Sirpa Ojansuu
Eelis Lajunen: Talka runo
Kun sävel soi Saimaan aaltojen
mä kuulen monet soinnit sen.
Ne kertoo suvun kohtaloista
joil´ei vertaa liene toista.
Ovat Talkan esi-isät muinoin,
Hyvin mielin, puhtain tunnoin
ovat uudet opit ottaneet.
Saaden monet kuorot soimaan
On sotilaiden joukko suuri
On myös suru suvus käynyt
moni mies on kaatunut.
Ovat äidit kautta aikain
Soinnit Saimaan kertoo meille
tään Talkan suvun tarinan.
Vaik´käy suku eri teille
Runon ensiesitys Talkan sukuseuran risteilyllä El Farolla 14.8.2013
Mezzosopraano Nina Keitel esiintyi Lemillä
Talkan sukuseuraan kuuluva laulaja, mezzosopraano, Nina Keitel esiintyi yhdessä pianisti Jukka Nykäsen kanssa keskiviikkona 24.7.2013 kello 19.00 Lemin kirkossa pidetyssä konsertissa. Ohjelma koostui Sibeliuksen, Kuulan, Merikannon ja Straussin sävellyksistä. Nina Keitel esiintyi myös 27.7.2013 Lemin kesätorilla.
© 2013 Talkan sukuseura ry